CELEX: 22018D1826
Language: el
Date: 2017-03-17 00:00:00
Title: Απόφαση της Μεικτής Επιτροπής του ΕΟΧ αριθ. 62/2017, της 17ης Μαρτίου 2017, για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2018/1826]

29.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 305/29
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 62/2017
         της 17ης Μαρτίου 2017
         για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2018/1826]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κατάλογος των τρίτων χωρών οι οποίες είναι αναγνωρισμένες σε ό,τι αφορά τα συστήματα εκπαίδευσης και πιστοποίησης των ναυτικών για τους σκοπούς της οδηγίας 2008/106/ΕΚ (κατάσταση την 1η Αυγούστου 2015) (2015/C 261/04) (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            
               Άρθρο 1
            
            Μετά το σημείο 56ιιθ (εκτελεστική απόφαση 2014/935/ΕΕ της Επιτροπής) του παραρτήματος XIII της συμφωνίας για τον ΕΟΧ παρεμβάλλεται το ακόλουθο σημείο:
            
               
                           «56ικ.
                        
                        
                           
                              52015XC0808(02): Κατάλογος των τρίτων χωρών οι οποίες είναι αναγνωρισμένες σε ό,τι αφορά τα συστήματα εκπαίδευσης και πιστοποίησης των ναυτικών για τους σκοπούς της οδηγίας 2008/106/ΕΚ (κατάσταση την 1η Αυγούστου 2015) (2015/C 261/04) (ΕΕ C 261 της 8.8.2015, σ. 25).»
                        
                     
         
         
            
               Άρθρο 2
            
            Τα κείμενα του καταλόγου 2015/C 261/04 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            
               Άρθρο 3
            
            Η παρούσα απόφαση αρχίζει να ισχύει στις 18 Μαρτίου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
         
         
            
               Άρθρο 4
            
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 17 Μαρτίου 2017.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ C 261 της 8.8.2015, σ. 25.
         
            (*1)  Δεν έχουν αναφερθεί συνταγματικές απαιτήσεις.